hotchpotch/miracl-hf-unified huggingface dataset:
राहुल महाजन
राहुल महाजन एक टीवी कलाकार और भारतीय जनता पार्टी से जुड़े हुए राजनेता हैं। वें भूतपूर्व केन्द्रीय मंत्री स्वर्गीय प्रमोद महाजन के बेटे और सांसद पूनम महाजन के भाई हैं।
मनोबल
मनोबल या 'हौसला' (Morale या esprit de corps) का अर्थ है - किसी समूह के सदस्यों की उस संगठन या उसके लक्ष्य के प्रति आस्था की दृढता।
मनोबल सीधे कार्य–निष्पादन को प्रभावित करता है। व्यक्ति चाहे स्वतन्त्र रूप से कार्य करे या संगठन में रहकर सामूहिक प्रयास करे, मनोबल एक निर्णायक भूमिका निभानेवाला तत्व सिद्ध होता है। मनोबल व्यक्ति की आंतरिक मानसिक शक्ति तथा आत्मविश्वास का पर्याय है। मनोबल का शब्दकोषीय अर्थ है – 'किसी विशिष्ट समय में व्यक्ति या समूह द्वारा प्रदर्शित आत्मविश्वास, उत्साह तथा दृढ़ता इत्यादि की मात्रा।'
एम.एस. वाइटल्स के अनुसार, "मनोबल, संतुष्टि की अभिवृत्ति, निरन्तरता की इच्छा है, जो किसी विशिष्ट समूह या संगठन के लक्ष्यों की प्राप्ति के लिए दृढ़ इच्छा एवं सहमति का प्रतीक है।"
मोरिस विटलेस के अनुसार, "मनोबल, मनुष्यों में शारीरिक एवं भावात्मक रूप से वह स्वस्थ स्थिति है, जो व्यक्ति को उसके कार्य सम्पन्न करने में ऊर्जा, उत्साह एवं आत्मानुशासन की स्थिति प्रदान करती है।"
कीथ डेविस के शब्दों में, "व्यक्तियों एवं समूह का उनके संगठन के श्रेष्ठतम हित में क्षमतानुरूप स्वैच्छिक योगदान एवं उनके कार्य पर्यावरण के प्रति अभिवृत्तियाँ, मनोबल की प्रतीक है।"
इस प्रकार कहा जा सकता है कि मनोबल के निम्नांकित लक्षण एवं विशेषताएँ होती हैं –मनोबल के अंग या तत्वों को स्पष्ट करते हुए लेटन एवं सिलिण्डर ने यह व्याख्या प्रस्तुत की है –लेटन तथा सिलिण्डर के शब्दों में, "मनोबल, एक भावनात्मक मानसिक स्थिति है, जो कार्य करनेकी इच्छा से व्यक्तिगत एवं संगठनात्मक उद्देश्य प्रभावित होते हैं।"
अग्रसेन जयंती
महाराजा अग्रसेन एक पौराणिक कर्मयोगी लोकनायक, समाजवाद के प्रणेता, युग पुरुष, तपस्वी, राम राज्य के समर्थक एवं महादानी थे।
इनका जन्म द्वापर युग के अंत व कलयुग के प्रारंभ में हुआ था। वें भगवान श्री कृष्ण के समकालीन थे। महाराजा अग्रसेन का जन्म अश्विन शुक्ल प्रतिपदा हुआ, जिसे अग्रसेन जयंती के रूप में मनाया जाता है। नवरात्रि के प्रथम दिवस को अग्रसेन महाराज जयंती के रूप में मनाया जाता हैं।
अग्रसेन जयंती पर अग्रसेन के वंशज समुदाय द्वारा अग्रसेन महाराज की भव्य झांकी व शोभायात्रा नकाली जाती हैं और अग्रसेन महाराज का पूजन पाठ, आरती किया जाता हैं।
॥ श्री अग्रभागवत महात्म ॥ ॠृषि गण प्रदर्शित
ऋषय ऊचु: महालक्ष्मीवर इव ग्रन्थो मान्येतिहासक:।  तं कश्चित् पुण्ययोगेन प्राप्नोति पुरुषोत्तम: ॥
अग्राख्यानं भवेद्यत्र तत्र श्री: सवसु: स्थिरा।  कृत्वाभिषेकमेतस्य तत: पापै: प्रमुच्यते ॥
ग्रंथदर्शन योगोऽयं सर्वलक्ष्मीफलप्रद:।  दु:खानि चास्य नश्यन्ति सौख्यं सर्वत्र विन्दति ॥
दर्शनेनालमस्यात्र ह्यभिषेकेण किं पुन:।  विलयं यान्ति पापानि हिमवद् भास्करोदये ॥
प्रशस्यां‌गोपां‌गयुक्त: कल्पवृक्षस्वरूपिणे।  महासिध्दियुत श्रीमद्‌ग्रोपाख्यान ते नम: ॥ यह शुभकारी आख्यान जगत में सबके लिये कल्याणकारी हो।  ©- रामगोपाल 'बेदिल'
सोपानिक संगठन
सोपानिक संगठन (hierarchical organization) उस संगठन को कहते हैं जिसकी संरचना इस प्रकार हो कि केवल एक ब्यक्ति को छोड़कर शेष सभी किसी न किसी के अधीन हों। 'सोपान' का अर्थ 'सीढ़ी' है। अधिकांश बड़े संगठन (जैसे अधिकांश कम्पनियाँ, सरकारें, संगठित मजहब आदि) सोपानिक ही होते हैं।
नियंत्रण विस्तृति
किसी भी संगठन में कार्यकुशलता का स्तर बनाए रखने तथा कार्यरत व्यक्तियों के कार्यकरण एवं व्यवहार को संतुलित बनाये रखने के लिए नियंत्रण की आवश्यकता होती है। नियंत्रण का कार्य, उच्चाधिकारियों का मुख्य दायित्व है। नियंत्रण–व्यवस्था का उद्देश्य यह देखना होता है कि संगठन की प्रत्येक इकाई में कार्यरत कार्मिक दिये गये आदेशों, निर्देशों तथा नियमों के अनुरूप कार्य कर रहे हैं अथवा नहीं। नियंत्रण का क्षेत्र (Span of Control), उस क्षमता या परिधि को प्रदर्शित करता है, जो किसी नियंत्रणकर्ता अधिकारी में होती है अर्थात एक अधिकारी एक समय में कितने अधीनस्थों को सफलतापूर्वक नियंत्रित कर सकता है। इसे प्राय: 'नियंत्रण विस्तृति', 'प्रबन्ध का क्षेत्र', 'पर्यवेक्षण का क्षेत्र' या 'सत्ता का क्षेत्र' भी कहा जाता है।
नियन्त्रण की सीमा, क्षेत्र या विस्तार का सम्बन्ध इस बात से है कि उच्च पदाधिकारी अपने अधीन कितने कर्मचारियों के कार्य का नियंत्रण कर सकता है। नियन्त्रण की सीमा वास्तव में निगरानी की सीमा है। संगठन में सोपानों की संख्या वास्तव में इसी से निर्धारित होती है। नियन्त्रण का विस्तार क्षेत्र उन अधीनस्थों या संगठन की इकाईयों की संख्या है जिनका निदेशन प्रशासन स्वयं करता है। यह अवधारणा वी. ग्रेक्यूनस द्वारा वर्णित 'ध्यान के विस्तार क्षेत्र' के सिद्धान्त से सम्बन्धित है। मानवीय क्षमता की भी सीमाएं होती है। यदि नियन्त्रण का क्षेत्र बहुत अधिक विस्तृत कर दिया जाता है तो उसके परिणाम असन्तोषजनक होते हैं। प्रसिद्ध लेखक डिमॉक के शब्दों में, "नियन्त्रण का क्षेत्र किसी उद्यम की मुख्य कार्यपालिका तथा उसके प्रमुख साथी कार्यालयों के बीच सीधे तथा सामान्य संचार की संख्या एवं क्षेत्र से है। इस सिद्धान्त का औचित्य इस तथ्य में निहित है कि मानवीय ज्ञान की कुछ सीमाएं होती हैं यदि इन सीमाओं से आगे हम उसे कार्य करने के लिए बाध्य करेंगे तो इसके परिणाम खतरनाक हो सकते हैं। वह अपने उत्तरदायित्व का पूरी तरह से निर्वाह नहीं कर पाएगा और उसकी शक्ति अव्यवस्थित हो जाएगी।"
'नियन्त्रण की सीमा' से हमारा अभिप्राय अधीनस्थ कर्मचारियों की उस संख्या से है, जिसके कार्यों का अधीक्षण एक अधिकारी क्षमतापूर्वक कर सकता है। दूसरे शब्दों में "नियन्त्रण की सीमा से आशय अधीनस्थ कर्मचारियों की उस संख्या से है जिस पर उच्च अधिकारी प्रभावशाली नियन्त्रण रख सकता है।"
लिंडाल उर्विक
लिण्डाल उर्विक (Lyndall Fownes Urwick ; 3 मार्च 1891 - 5 दिसम्बर 1983) ब्रिटेन के प्रबंधन सलाहकार एवं व्यवसाय-चिन्तक थे।
लिंडाल का जन्म ब्रिटेन में 1891 में हुआ था। उनकी पढ़ाई लिखाई आक्सफोर्ड विश्वविद्यालय में हुई थी। प्रथम महायुद्ध के समय उर्विक ब्रिटिश सेना में लेटिनेंट कर्नल के रूप में कार्यरत थे। बाद में अर्तराष्ट्रीय प्रबन्ध संस्थान, जेनेवा में इन्होंने निदेशक के रूप में कार्य किया।
इनका योगदान निम्नलिखित है : –
ऊर्विक ने अपनी रचना "The elements of Admisthetion" में 29 सिद्धांतों की चर्चा की हैं जो निम्न हैं :
1. अनुसंधान
2. पूर्वानुमान
3. योजना
4. संगति
5. संगठन
6. समन्वय
7. व्यवस्था
8. निर्देशन
9. नियंत्रण
10. समन्वय
11. सत्ता
12. परिमापन प्रक्रिया
13. कार्य विभाजन
14. नेतृत्व
15. प्रत्यायोजन
16. कार्यात्मक परिभाषा
17. दृढता
18. प्रयोगात्मकता
19. विश्लेषणात्मकता
20. सामान्य हित
21. केन्द्रीकरण
22. कर्मचारी भर्ती
23. सहयोग
24. चयन और नियुक्ति
25. पुरस्कार व प्रतिबन्ध
26. पहल क्षमता
27. न्याय
28. अनुशासन
29. स्थामित्व
इस अवधारणा को स्पष्ट करते हुए उर्विक ने कहा है कि
नेतृत्व की चार कार्यों की चर्चा के पश्चात् उर्विक ने नेतृत्व की छ: योग्यताएँ बताई है :
उर्विक ने प्रशासन और प्रबन्ध जैसी महत्वपूर्ण अवधारणा पर अपने स्पष्ट विचार दिया है। इन्होंने जहाँ प्रशासन को बौद्विक, वैज्ञानिक एवं कौशलात्मक आयामों पर आधारित किया है वहीं प्रबन्ध के अन्तर्गत भी यांत्रिक कलात्मक वैज्ञानिक और मानवीय आयामों को सम्मिलित किया है। उर्विक का मानना है कि प्रशासन को सिद्धान्तों एवं अवधारणाओं पर आधारित होना चाहिए। प्रशासन के अन्तर्गत सिद्धान्तों एवं अवधारणाओं का महत्व है, क्योंकि प्रशासन ज्ञान का समूह है।
उर्विक ने प्रशासन के साथ प्रबन्ध की अवधारणा को स्पष्ट किया है। उन्होंने प्रबन्ध को चार मान्यताओं से सम्बन्ध किया है :
रिचर्ड आर॰ अर्नस्ट
रिचर्ड रोबर्ट अर्नस्ट (जन्म १४ अगस्त १९३३) नोबेल पुरस्कार विजेता (१९९१) स्विस भौतिक रसायनज्ञ हैं।
डिस्कस
डिस्कस (अंग्रेज़ी:"Disqus") यह एक ब्लॉग पर टिप्पणी डालने वाला औज़ार है। जिसका उपयोग जालस्थल व सामाजिक जालस्थलो में किया जाता है। जिसमें सदस्य के खाते के साथ-साथ ईमेल सूचना, जाँचने के औज़ार, टिप्पणीकर्ता की संख्या और मोबाइल पर भी टिप्पणी करने की सुविधा प्रदान करता है। इसका प्रारम्भ २००७ में डेनियल हा और जैसन यान ने किया। कुयंकास्ट के अनुसार डिस्कस का स्थान यूएस में १ व १४.४ करोड़ मासिक उपयोगकर्ता है।
डिस्कस पहली बार २००७ की गर्मियों की छुट्टियों में डेनियल हा और जैसन यान ने बनाया था जब वे कैलिफोर्निया के विश्वविद्यालय में अपनी शिक्षा ग्रहण कर रहे थे, परंतु इसका पूर्ण रूप से शुरुआत ३० अक्टुबर, २००७ में किया गया।
२०११ मे डिस्कस कुल ६० भाषाओ मे उपलब्ध था। पर २०१२ मे इस पर केवल ७ भाषाएँ ही उपलब्ध थी।। २०१३ में यह संख्या बढ़ कर ८ हो गई।
यह जावास्क्रिप्ट मे लिखा गया है। जो जालस्थल पर डालने के बाद यह कार्य करना प्रारम्भ कर देता है।
शिरिन शर्मीन चौधरी
शिरीन शर्मिन चौधरी एक बांग्लादेशी राजनेता है। वे बांग्लादेश संसद की वर्तमान व पहली महिला स्पीकर है।
वन लाइफ़ इज़ नॉट एनफ
'वन लाइफ़ इज़ नॉट एनफ ' भारत के पूर्व विदेश मंत्री और कांग्रेस के वरिष्ठ राजनेता नटवर सिंह की आत्मकथा हैं। इस पुस्तक में दिल्ली के केन्द्रीय राजनीति के विषय में उल्लेख किया गया है।
माननीय
माननीय एक सम्मान सूचक शब्द है, जिसे सम्मान स्वरुप संबोधन के लिए उपयोग में लाया जाता है। इसका उपयोग अंतरराष्ट्रीय कूटनीति तथा महत्वपूर्ण राजनैतिक पदों को संबोधित करने हेतु, लिखित एवं मौखिक संबोधन में किया जाता है।
भारत में राष्ट्रपति, उपराष्ट्रपति, उच्च न्यायपालिका के न्यायाधीशों, अर्थात् सर्वोच्च न्यायालय और उच्च न्यायालय दोनों के न्यायाधीशों को "माननीय न्यायमूर्ति" कहा जाता है। ऊपरी और निचले दोनों सदनों के सांसदों को माननीय सदस्य के रूप में संदर्भित किया जाता है। कार्यपालिका के सदस्य जो विधानमंडल के सदस्य भी हैं, जैसे कि प्रधानमंत्री को भी माननीय सदस्य/मंत्री के रूप में संबोधित किया जाता है। राज्यों में विधानसभा और परिषदों के सदस्यों को भी माननीय के रूप में संबोधित किया जाता है, साथ ही अध्यक्ष और संघ और लोक सेवा आयोगों के सदस्यों को पद पर रहते हुए "माननीय" कहकर संबोधित किया जाता है।
अंतर्राष्ट्रीय राजनयिक संबंधों में, विदेशी राज्यों के प्रतिनिधियों को अक्सर "माननीय" के रूप में संबोधित किया जाता है। मिशन के उप प्रमुखों, उपराजदूतों, कॉन्सल-जनरल और अन्य वाणिज्यदूतों को हमेशा इसी लहजे से संबोधित किया जाता है। सभी कांसुलर पदों के प्रमुख, चाहे वे मानद हों या स्थायी पदाधिकारी हों, उन्हें यह उपाधि दी जाती है। बहरहाल, राजदूतों और उच्चायुक्तों को यह शैली कभी नहीं दी जाती, उन्हें "महामहिम" के रूप में संबोधित किया जाता है। साथ ही विदेशी राज्यों के राष्ट्रप्रमुखों को भी "महामहिम" कहकर संबोधित किया जाता है।
अंतरराष्ट्रीय उपयोग में अंग्रेज़ी में माननीय के जगह ""Honourable""("ऑनरेबल"), फ्रेंच में ""L'honorable""("ल्'उनोराब्ल्"'), अरबी में "अल-मोहतरम (المحترم)" का उपयोग किया जाता है।
सुश्री
सुश्री अथवा सुश्री० एक हिन्दी आदरसूचक हैं, जो किसी पुरूके उपनाम या पूर्ण नाम के साथ प्रयुक्त किया जाता हैं इसका उपयोग महिलाओं के संबोधन का एक अकरण रूप हैं जो केवल अविवाहित महिलाओं के लिए प्रयोग किया जाता है , मिस और श्रीमती की तरह, सुश्री शब्द का स्रोत पूर्व में सभी महिलाओ के लिए प्रयुक्य एक हिंदी शीर्षक "स्वामिनी" में हैं।
हैपी एंडिंग
हैपी एंडिंग राज निधिमरू और कृष्णा डी.के. द्वारा निर्देशित आगामी एक हिन्दी रोमांस कॉमेडी फिल्म है। फिल्म निर्णायक भूमिका में सैफ़ अली ख़ान, इलियाना डी'क्रूज़, गोविन्दा, रणवीर शौरी, कल्की कोचलीन है। फिल्म में करीना कपूर खान, प्रीति ज़िंटा और गोविन्दा कैमियों कर रहे हैं। यह फिल्म ५ दिसम्बर २०१४ को रिलीज हो सकती है।फिल्म का निर्माण इल्लुमिनाति फिल्म्स द्वारा किया जा रहा है। फिल्म के कुछ दृश्य अन्न आर्बर, मिशिगन में फिल्माए गए हैं।
पी॰ कश्यप
पी. कश्यप (जन्म: 8 सितम्बर 1986) एक भारतीय बैडमिंटन खिलाडी हैं। ग्लासगो में आयोजित कॉमनवेल्थ गेम्स 2014 में पी. कश्यप ने बैडमिंटन मेंस सिंगल्स में गोल्ड मेडल जीता। कश्यप ने सिंगापुर के डी. वोंग को 21-14, 11-21, 21-19 से हराया। पी. कश्यप ने कॉमनवेल्थ गेम्स के बैडमिंटन मेंस सिंगल्स में 32 सालों बाद गोल्ड जीतने का सौभाग्य भी पाया। भारत सरकार द्वारा 2012 में अर्जुन पुरस्कार से सम्मानित किया गया।
बिग बॉस 8
बिग बॉस 8 बिग ब्रदर (टीवी सीरिज़) का भारतीय संस्करण है। 20 सितंबर 2014 से बिग बॉस का आंठवा संस्करण कलर्स (टीवी चैनल) पर प्रसारित किया जाएगा। सलमान खान पांचवी बार इस सीजन को होस्ट करेंगे। बांग्लादेशी लेखिका तसलीमा नसरीन को रियलिटी शो बिग बॉस 8 में भाग लेने के लिए कलर्स (टीवी चैनल) की तरफ से प्रस्ताव दिया गया है। तसलीमा ने इस शो में भाग लेने से मना कर दिया है।
यात्री:
बाद में आए यात्री:
अली क़ुली मिर्ज़ा जो यहाँ २४वें दिन में आए उसके पश्चात ४७वें दिन में और तीन लोगों निगार खान, डिंपी महाजन और रेनी को बिग बॉस ने घर में डाला।
दावेदार:
९९वे दिन में अजाज खान को जो पिछले संस्करण में भी थे, को भी एक दावेदार के रूप में इस घर में डाला गया।
अश्विनी पोनप्पा
अश्विनी पोनप्पा (; जन्म: 18 सितंबर 1989) एक भारतीय बैडमिंटन खिलाडी हैं। ग्लासगो में आयोजित कॉमनवेल्थ गेम्स 2014 में रजत पदक जीता हैं।
2010 कॉमनवेल्थ में ज्वाला गुट्टा के साथ गोल्ड मेडल जीत चुकीं इस खिलाड़ी ने वी. दीजू के साथ जोड़ी बनाकर भी मेडल्स जीते हैं। इन्होंने डब्लस इवेंट में नैशनल बैडमिंटन चैंपियनशिप 2006 और 2007 में लगातार दो बार जीता है।
गुरूसाई दत्त
गुरूसाई दत्त (जन्म: १ मार्च १९९०) एक भारतीय बैडमिंटन खिलाडी हैं। इन्होने २००८ कॉमनवेल्थ गेम्स में स्वर्ण पदक और २०१४ कॉमनवेल्थ गेम्स, ग्लासगो में कास्य पदक जीता।
तुर्वसु
तुर्वसु देवयानी और ययाति का द्वितीय पुत्र तथा यदु का छोटा भाई था। पिता को अपना यौवन देने से अस्वीकार करने पर ययाति ने उसे संतानहीन और म्लेच्छ राजा होने का शाप दिश था (महाभारत आदिपर्व ८४)।
पौराणिक तुर्वसु, वैदिक तुर्वश का परवर्ती रूप माना जाता है जिसका ऋग्वेद में यदु (१.१७४), सुदास (७.१८), इंद्र, दिवोदास (१.३६) और वृची वंतों के साथ अनेक बार उल्लेख हुआ है। उन संदर्भों के आधार पर इसे किसी परवर्ती आर्यकुल और उसके योद्धा नामक दोनों के रूप में स्वीकार किया जाता है। परवर्ती वैदिक साहित्य में तुर्वश पांचालों के सहायक रूप में वर्णित हुए हैं (शतपथ ब्राह्मण १३-५)। अनेक प्रसंगों के आधार पर इस आर्य जाति का उत्तर-पशिचम से कुरु पांचाल तथा भरत के लोगों की राज्यसीमा तक आना सिद्ध होता है। वैदिक तथ पौराणिक उल्लेखों में आर्य जाति तथा आर्यकुल के पूर्वज योद्धा के रूप में तुर्वसु की स्थिति विवादास्पद है। अग्निपुराण के अनुसार द्रुुहयु वंश, तुर्वसु वंश की शाखा थी जो आगे चलकर पौरव कुल में मिल गई। कहा जाता है कि पांड्य तथा चोल आदि राजवंश की स्थापना तुर्वशों ने की थी।
जेम्स तिस्सो
जेम्स तिस्सो (१८३६-१९०२) फ्रेंच चित्रकार था। उसका मूल नाम 'जाक जोजेफ तिस्सो' (Jacques Joseph Tissot) था।
जेम्स तिस्सो का जन्म नाते (Nantes) में हुआ। पेरिस के एकोल द ब्युक आर्टस में इंग्रीस और लामोथे के नेतृत्व में शिक्षा प्राप्त की। फ्रांस और जर्मनी की लड़ाई में उसने भाग लिया तथा स्वयं पर शंका किये जाने के कारण पेरिस छोड़कर लंदन चला गया। वहाँ सर सिमौर हादे के पास उसने खुदाई की कला का अभ्यास किया। उसने पाखंडियों की घटनाओं पर व्यंगचित्र बनाए। व्यक्तिचित्र तथा सामान्य विषयों पर भी वह चित्राकंन करता रहा। उसने लगभग ७०० जलरंग के चित्र, जिसमें ईसा का जीवन और बाइबिल की कथाएँ भी हैं चित्रित किए हैं। पेरिस छोड़ने के बाद लंदन से वह पैलेस्टाइन भी गया था। सन् १८९५ में ईसा के जीवन संबंधी उसके ३५० रेखांकनों की प्रदर्शनी पेरिस में और सन् १८९६ में लंदन में आयोजित की गई थी। उसका 'पिकनिक' चित्र टेट गेलरी में है।
2014 राष्ट्रमण्डल खेलों में भारत
भारत ग्लासगो, स्कॉटलैंड में 23 जुलाई से 3 अगस्त तक आयोजित हुए 2014 राष्ट्रमण्डल खेलों में एक प्रतिभागी राष्ट्र था। इन खेलों में 14 खेल विधाओं में कुल 215 खिलाड़ियों ने भारत का प्रतिनिधित्व किया, जो की इतिहास में भारत का दूसरा सबसे बड़ा सदस्य दल था। खिलाड़ियों का साथ अधिकारी, कोच एवं सहयोगी स्टाफ के एक 90 सदस्यीय दल ने दिया। नेटबॉल, रग्बी सेवन्स और ट्रायथलन को छोड़ भारत ने ग्लासगो खेलों की सभी 17 विधाओं और 261 पदक स्पर्धाओं में खिलाडियों को मैदान में उतारा।
15 स्वर्ण 30 रजत एवं 19 कांस्य पदकों के साथ भारत ने खेलों में कुल 64 पदकों के साथ पदक तालिका में भारत पाँचवे स्थान पर रहा। 2010 और 2002 के राष्ट्रमण्डल खेलों के बाद पदकों की दृष्टि से यह भारत के लिए तीसरे सबसे सफल राष्ट्रमण्डल खेल रहा।विकास गौड़ा ने पुरुष की चक्का फ़ेंक स्पर्धा में जीत के साथ 56 सालों बाद भारत के लिए किसी पुरुष एथलेटिक्स स्पर्धा में स्वर्ण पदक जीतने वाले खिलाड़ी बने। पारुपल्ली कश्यप ने राष्ट्रमण्डल खेलों में भारत के लिए बैडमिंटन पुरुष एकल स्पर्धा में 32 साल बाद स्वर्ण पदक जीता।
महिला चक्का फेंक खिलाड़ी सीमा पूनिया राष्ट्रमण्डल खेलों के समापन समारोह में भारतीय दल की ध्वज वाहक बनीं।
पुनीत वशिष्ठ
पुनीत वशिष्ठ बॉलीवुड और टेलीविजन उद्योग में काम कर रहे एक भारतीय अभिनेता है। उन्होने मज़ा (2009) से फ़िल्मों मे कार्य आरंभ किया। वे ज्यादातर नकारात्मक / प्रतिपक्षी भूमिका निभाते है। उन्होंने टेलीविजन धारावाहिकों में भी अभिनय किया है। यह आल दि बेस्ट: फन बीगिन्स (२००९) में अजय देवगन व जोश में सलमान खान के साथ कार्य किया है।
अदालत (धारावाहिक)
अदालत भारतीय हिन्दी धारावाहिक है, जिसका प्रसारण सोनी पर 20 नवम्बर 2010 से प्रारम्भ हुआ और 4 सितंबर 2016 तक प्रसारित हुआ। जिसका निर्माण अभिमन्यु सिंह व रूपाली सिंह ने किया है। इसमें मुख्य भूमिका में रॉनित रॉय हैं, जो एक वकील के डी पाठक का किरदार निभा रहे हैं।
यह कहानी के डी पाठक (रॉनित रॉय) नामक एक वकील को मिलने वाले प्रकरण पर आधारित है, जिसे कोई भी प्रकरण मिलता है तो वह उसमें कोई भी अपराधी हो उसे पकड़ लेता है और सभी के सामने उसका सच सामने ला देता है। जिसका सहायक वरुण झवेरी (रोमित राज) है जो हर प्रकरण में सबूत खोजता रहता है और जानकारी एकत्रित करता है।
हलवाई
मेरा नाम लोकेश चंदेल है मेरी उम्र 21 साल है और मे राजस्थान के जयपुर शहर से हु मेरे पिता जी जयपुर मे सन् 1990 से ही जाने माने हलवाई थे पर अब मेरे पिता जी मुन्ना जी हलवाई इस दुनिया मे नही है और अब उनकी जगह मैने ली है
हलवाई भारत में मिष्ठान बनाने वाले को कहते हैं।हलवाई भारत, पकिस्तान और नेपाल में एक जाति हैं,"मधेेशिया वैश्य बनिया, हलवाई" पोद्दार की उपजातियों में आते हैं। जिनका मिठाईयों का पारंपरिक व्यवसाय होता हैं। अरबी शब्द हलवा, जिसका अर्थ मिठाई होता हैं, से हलवाई शब्द की उत्पत्ति मानी जाती हैं। हलवाई शब्द प्रसिद्द भारतीय मिष्ठान हलवा से लिया गया हैं। हलवाई हिन्दू और मुस्लिम दोनों धर्म में पाया जाता हैं। मोदनवाल, कांदु, आदि हलवाई समुदाय द्वारा प्रयोग किया जाने वाला उपनाम हैं।
भूजैवरसायन चक्र
भूजैवरसायन चक्र अथवा जैवभूरसायन चक्र एक पारिस्थितिकीय संकल्पना है जिसके अंतर्गत किसी पारितंत्र में पदार्थों के चक्रण को दर्शाया जाता है। यह पारितंत्र की कार्यशीलता का अभिन्न अंग है।
इसके विभिन्न रूप हैं जैसे, कार्बन चक्र, जल चक्र इत्यादि।
पृथ्वी गान
पृथ्वी गान (Earth Anthem) एक अधिकारिक गान हैं, जो पृथ्वी को समर्पित हैं। पृथ्वी गान के रचनाकार भारतीय राजनयिक और कवि अभय कुमार हैं।
पृथ्वी गान में हिंदुस्तानी, अंग्रेजी, नेपाली, बंगाली, उर्दू, सिंहल, जोंगखा और धीवेही भाषा की पंक्तियों का इस्तेमाल किया गया है, जो दक्षेस के आठ सदस्य देशों में बोली जाती है। इसे संयुक्त राष्ट्र के आठ अधिकारिक भाषाओ में अनुवादित किया गया, जिस मे अरबी, चीनी, अंग्रेजी, फ्रेंच, रशियन, स्पेनिश भाषा भी सामिल हैं। हिंदी और नेपाली भषा में भी इसका अनुवाद हुआ है।
एक आधिकारिक पृथ्वी गान (अर्थ एंथम) के लिए अभय कुमार के प्रस्ताव को वैश्विक ऑनलाइन प्रतियोगिता के दौरान सर्वश्रेष्ठ प्रविष्टियों में से चुना गया था। यूनेस्को द्वारा इसे अधिकारिक पृथ्वी गान के रूप में किया गया। पृथ्वी गान का लोकार्पण साल जून २०१३ में पूर्व केन्द्रीय कानून मंत्री कपिल सिब्बल और पूर्व मानव संसाधन विकास राज्य मंत्री शशि थरूर ने नई दिल्ली के भारतीय सांस्कृतिक संबंध परिषद (आईसीसीआर) में किया था। इसके बाद काठमांडू में नेपाल के पूर्व प्रधानमंत्री झालानाथ खनल ने यूनेस्को के नेपाल में प्रतिनिधि एक्सेल प्लेथ की मौजूदगी में इसे जारी किया था।
२०१३ यूईएफए यूरोपा लीग फाइनल
२०१३ यूईएफए यूरोपा लीग फाइनल 15 मई 2013 पर ऐम्स्टर्डैम, नीदरलैंड के एम्स्टर्डम एरेना में हुए एक फुटबॉल मैच था। यह इंग्लैंड के क्लब चेल्सिया और पुर्तगाल के क्लब बेनफिका के बीच खेला गया था। चेल्सिया ने फाइनल 2-1 से जीता लिया। यह उन्का इस प्रतियोगिता में पहला खिताब था।
इस जीत के साथ, वे लगातार सत्रों में पहले यूईएफए चैंपियंस लीग और फिर यूईएफए यूरोपा लीग जीतने वाली पहली टीम बन गये। चेल्सिया इस जीत के बाद सभी प्रमुख यूईएफए क्लब खिताब जीतने के लिए, जुवेंटस, अजाक्स और बेयर्न म्यूनिख के बाद, चौथा क्लब बन गया।
"नोट: नीचे के सभी परिणामों में, फाइनलिस्ट का स्कोर पहले दिया गया है।"
गर्ग (उपनाम)
गर्ग एक भारतीय उपनाम हैं।
ब्रजेश मिश्र
ब्रजेश चन्द्र मिश्र (29 सितम्बर 1928 – 28 सितम्बर 2012) भारत के राजनयिक एवं राजनीतिज्ञ थे। वे अटल बिहारी वाजपेयी के प्रधानमंत्रित्व काल में भारत के मुख्य सचिव तथा राष्ट्रीय सुरक्षा सलाहकार रहे। उनके पिता श्री द्वारका प्रसाद मिश्र मध्य प्रदेश के मुख्यमंत्री रहे थे।
उप कुलपति
उप कुलपति यह पदनाम अंग्रेज़ी के पदनाम वाइस चांसलर के अनुवाद से बना था। भारतीय विश्वविद्यालयों में पूर्व में, इनके प्रशासनिक/ अकादमिक मुखिया के लिए उप कुलपति प्रयुक्त हुआ करता था जो बाद में बदल कर कुलपति कर दिया गया।
गांगेयदेव
गांगेयदेव (सन् १०१५-१०४१ ई.) कल्चुरि राजवंश का प्रमुख शासक था। वह सन् १०१५ के लगभग कलचुरि चेदि राज्य के सिंहासन पर बैठा। उसके पिता कोकल्लदेव द्वितीय और दादा युवराजदेव द्वितीय के समय राज्य की स्थिति कुछ कमजोर हो चली थी। गांगेयदेव ने इस स्थिति को केवल सँभाला ही नहीं, उसने चेदिराज का फिर भारत का अत्यंत शक्तिशाली और प्रभावशाली राज्य बना दिया।
कोकल्ल द्वितीय के समय चेदिराज्य और कल्याण के चालुक्यों में लड़ाई आरंभ हो चुकी थी। गांगेयदेव के समय यह चलती रही। गांगेयदेव ने परमार भोज और चोलराज राजेंद्र गुर्जर से मिलकर चालुक्य राजा जयसिंह गुर्जर पर आक्रमण किया, किंतु इस आक्रमण में इसे कुछ विशेष सफलता न मिली।गुर्जर परमारों से क्षणिक मैत्री को भी समाप्त होने में देर न लगी। गांगेयदेव परमार राजा भोज गुर्जर के हाथों परास्त हुआ और शायद, इसी करारी पराजय के कारण कहां राजा भोज के हाथों परास्त हुआ और शायद, इसी करारी पराजय के कारण 'कहां राजा भोज कहां गंगा तेली' की कहावत प्रसिद्ध हुई।
गांगेयदेव ने इसके बाद पूर्व की ओर अपनी दृष्टि की। उसने उत्कल और दक्षिण कोसल के राजाओं को हराया और उनसे काफी धन वसूल किया। मगधराज नयपाल ने भी पराजित होकर उसे बहुत सा धन दिया। किंतु उसकी सबसे महत्वपूर्ण विजय चंदेलों पर हुई। अपने राज के आरंभ काल में शायद उसे चंदेलराज विद्याधर गुर्जर के सामने नतमस्तक होना पड़ा था। किंतु उसकी मृत्यु के बाद गांगेयदेव ने चंदेलों को परास्त कर मध्यदेश पर अपने आधिपत्य के लिए रास्ता साफ कर लिया। गुर्जर प्रतिहार राज्य अब समाप्त हो चुका था। उनकी अविद्यमानता में हिंदू संस्कृति और हिंदू तीर्थो की रक्षा का भार गांगेयदेव ने ग्रहण किया। उसने तीर्थराज प्रयाग को प्राय: अपने वासस्थान में ही परिणत कर लिया। काशी के पवित्र तीर्थ पर भी सन् १०३० में उसका अधिकार था। उत्तर में काँगड़े तक उसकी सेनाओं ने धावे किए। उत्तर प्रदेश में अब भी उसकी मुद्राएँ मिलती हैं। इनमें एक ओर गांगेयदेव का नाम और दूसरी ओर लक्ष्मी की मूर्ति है।
अपनी महान विजयों के उपलक्ष में गांगेयदेव ने 'विक्रमादित्य' गुर्जर का विरुद धारण किया। विद्वानों का उसने आदर किया और अनेक शैव मंदिर बनवाए। फाल्गुन कृष्णा, द्वितीय, वि. सं. १०७७ (२२ जनवरी सन् १०४१) को उसका देहांत हुआ।
गाशरब्रुम
गाशरब्रुम (Gasherbrum) हिमालय की काराकोरम पर्वतश्रेणी की बाल्तोरो हिमानी के पूर्वोत्तरी छोर पर स्थित एक पर्वतों का समूह है जो उत्तरी कश्मीर में ३५ अंश ४४ मिनट उत्तरी अक्षांश तथा ७६ अंश ४२ मिनट पूर्वी देशान्तर पर स्थित हैं। यह शक्सगाम घाटी और गिलगित-बल्तिस्तान की सीमा पर स्थित है, जिनपर चीन व पाकिस्तान का नियंत्रण है हालांकि जिन्हें भारत अपना भाग बताता है। इस पुंजक में विश्व के तीन आठ हज़ारी पर्वत हैं, यानि वे जिनकी ऊँचाई 8,000 मीटर से अधिक है।
स्थानीय बलती भाषा में "गाशा" का अर्थ "सुंदर" और "ब्रुम" का अर्थ "पर्वत" होता है, यानि "गाशरब्रुम" का मतलब "सुन्दर पर्वत" है।
पर्यावरणीय अवनयन
पर्यावरणीय अवनयन (अंग्रेजी: Environmental degradation) के अंतर्गत पर्यावरण में होने वाले वे सारे परिवार्तन आते हैं जो अवांछनीय हैं और किसी क्षेत्र विशेष में या पूरी पृथ्वी पर जीवन और संधारणीयता को खतरा उत्पन्न करते हैं। अतः इसके अंतर्गत प्रदूषण, जलवायु परिवर्तन, जैव विविधता का क्षरण और अन्य प्राकृतिक आपदाएं इत्यादि शामिल की जाती हैं।
प्रोफेसर अतुल के अनुसार. पर्यावरण अवनयन का अर्थ है कि मानव के क्रियाकलापों द्वारा पर्यावरण के विभिन्न संघट को की आधारभूत संरचना में इस प्रकार प्रतिकूल परिवर्तन करना जिससे पर्यावरण की गुणवत्ता का हास हो जाए और इस हास का प्रभाव जैविक समुदाय पर पड़े पर्यावरण अवनयन के कारण पारिस्थितिकी तंत्र एवं परिस्थिति की विविधता में कमी होने से पर्यावरण एवं पारिस्थितिकी में असंतुलन की अवस्था उत्पन्न होती है
नोटो फॉण्ट
नोटो (Noto) एक फॉण्ट-परिवार है। यह उन सभी लिपियों के लिये फॉण्ट की सुविधा प्रदान करेगा जो यूनिकोड मानक में कोडित हो चुकी हैं (अर्थात विश्व की लगभग सभी लिपियों के लिये)। इस फॉण्ट की डिजाइन इस प्रकार की गयी है कि कई लिपियों को मिश्रित करने पर भी वह देखने में सुन्दर और समस्यारहित दिखेगी। (सबकी समान ऊँचाई, मोटाई आदि)। यह फॉण्ट अपाचे लाइसेंस के अधीन निःशुल्क उपलब्ध है।
दो दिल बंधे इक डोरी से
दो दिल बंधे इक डोरी से एक भारतीय टेलीविज़न धारावाहिक है जिसका प्रथम प्रसारण 12 अगस्त 2013 को हुआ था। यह ज़ी टीवी पर सोमवार से शुक्रवार रात्रिकालीन समय में प्रसारित किया जाता था। इसके समापन के बाद इसके स्थान पर जमाई राजा नामक धारावाहिक आरंभ हुआ है।
=पात्र=
विवेकानन्द अन्तरराष्ट्रीय फाउण्डेशन
विवेकानन्द अन्तरराष्ट्रीय फाउण्डेशन (Vivekananda International Foundation (VIF)) भारत का एक विचार समूह (थिंक टैंक) है। यह विवेकानन्द केन्द्र का एक भाग है। यह नयी दिल्ली में स्थित है।
विवेकानंद इंटरनेशनल फाउंडेशन खुद को "स्वतंत्र, गैर-पक्षपातपूर्ण संस्था के रूप में वर्णित करता है जो गुणवत्ता अनुसंधान और गहन अध्ययन को बढ़ावा देता है।" फाउंडेशन की स्थापना दिसंबर 2009 में नई दिल्ली के चाणक्यपुरी में एक साइट पर की गई थी, जिसे 1993 में पी। वी। नरसिम्हा राव सरकार द्वारा आवंटित किया गया था। अजीत डोभाल, जो 2005 में इंटेलिजेंस ब्यूरो के निदेशक के रूप में सेवानिवृत्त हुए, इसके संस्थापक निदेशक बने। [1] फाउंडेशन ने 2011-2012 में खबर बनाई जब अन्ना हजारे, अरविंद केजरीवाल और किरण बेदी को बाबा रामदेव के साथ मिलकर 'टीम अन्ना' बनाने में महत्वपूर्ण भूमिका निभाई गई थी। [4]
2014 में, इसके निदेशक अजीत डोभाल को प्रधानमंत्री नरेंद्र मोदी ने भारत के राष्ट्रीय सुरक्षा सलाहकार के रूप में नियुक्त किया था। प्रधानमंत्री के प्रधान सचिव नृपेंद्र मिश्रा और अतिरिक्त प्रधान सचिव पी। के। मिश्रा को भी फाउंडेशन के कर्मचारियों से भर्ती किया गया था। [५] कहा जाता है कि प्रधानमंत्री मोदी कुछ समय से फाउंडेशन का अनुसरण कर रहे हैं और इसके काम से प्रभावित हैं।
मर्स कोरोना वायरस
मिडिल ईस्ट रेस्पिरेटरी सिंड्रोम कोरोना वायरस (Middle East respiratory syndrome coronavirus; संक्षिप्त रूप: मर्स कोरोना वायरस) मनुष्यों में संक्रमण करने वाला वायरस है। मर्स के मरीजों में आमतौर पर बुखार, निमोनिया और खराब किडनी जैसी लक्षण पाए जाते हैं। यह एक जानलेवा बिमारी है और महामारी की रूप ले सकती है। यह पहली बार सउदी अरब में पाया गया।
हैप्पी स्काईस्क्रेपर
हैप्पी स्काईस्क्रेपर - अंतरराष्ट्रीय कला परियोजना एवं कलात्मक व्यंग्य, जिसका मुख्य लक्ष्य दुनिया भर में लोगों का मनोरंजन करने के लिए है. जिसमे सार्वजनिक जगहों पर (जैसे की हवाई अड्डे पर, समुद्र तट पर, ज्वालामुखी के सामने स्मारकों और स्टेडियमों के सामने,) स्काईस्क्रेपर के छायाचित्र लेके इंटरनेट पर प्रकाशित करना शामिल है. स्काईस्क्रेपर एक साथ चिपके कागज के कट आउट है जो गुड हमर पार्टी के लोगो के साथ आते है.
विभिन्न देशों, संस्कृतियों और धर्मों के लोगों को इस परियोजना में भाग लेते हैं. जो लोग रोजमर्रा की जिंदगी में कुछ आश्चर्य जनक बात लाना चाहते हैं और दुनिया घूमना चाहते है .
आज की तारीख तक, हैप्पी स्काईस्क्रेपर 52 देशों 6 महाद्वीपों में, 270 से अधिक स्थानों में फोटो खिंचवाने गया है. ये परियोजना पोलिश व्यंग्यकार Szczepan Sadurski द्वारा शुरू और समन्वितकी गयी है .
न्यूयॉर्क शहर में 10 अक्टूबर 2012, में शुरू हुई photographing "मैनहट्टन में सबसे छोटी गगनचुंबी इमारत."
हालांकि यह एक ही बार के लिए और सहज तस्वीर होना चाहिए था, पर कुछ ही हफ्ते बाद एक स्काईस्क्रेपर मॉडल, जिसे कोई भी प्रिंट कर सकते हैं और गोंद से चिपका सकते है इंटरनेट पर दिखाई दिया. तब से हर दिन नए लोगों इसमें शामिल हो रहे है.
हैप्पी स्काईस्क्रेपर की एक प्रदर्शनी नई दिल्ली में पेश कि गयी (फ़ोटो, ड्राइंग, विभिन्न देशों से हास्य कलाकारोंके साथ) और 2013 में Ustronie Morskie समुद्र तट पर एक विश्व रिकॉर्ड स्थापित हुवा जिसमे सबसे ज्यादा निर्माण और फोटो खिंचवायी गयी स्काईस्क्रेपर को शामिल किया गया, बराबर से 250 हैप्पी स्काईस्क्रेपर थी वो.
हैप्पी स्काईस्क्रेपर एक सार हास्य की एक घटना है क्योंकि कई लोग इस घटना के अर्थ और अस्तित्व को समझ नहीं पाते जिस तरह से ये सारी दुनिया में भ्रमण कर रही है...
मेड इन इंडिया
मेड इन इंडिया–100% देशी शो एक भारतीय हास्य कार्यक्रम है जिसका प्रथम प्रसारण स्टार प्लस पर 16 फरवरी 2014 को हुआ था। कार्यक्रम की मेजबानी मनीष पॉल ने की। यह कार्यक्रम अच्छी दर्शक दीर्घा प्राप्त करने में नाकामयाब रहा। अंततः 4 मई 2014 को इस कार्यक्रम का प्रसारण समाप्त कर दिया गया।
बंसल
बंसल या वंसल एक भारतीय उपनाम है।
सचिन बंसल
सचिन बंसल (जन्म: ५ अगस्त १९८१) एक सॉफ्टवेयर इंजीनियर, इन्टरनेट उद्यमी और भारत के बड़े ई-कॉमर्स औद्योगिक संस्था फ्लिपकार्ट के संस्थापक हैं। सचिन मूल रूप से चंडीगढ़, हरियाणा के हैं, जिन्होंने भारतीय प्रौद्योगिकी संस्थान दिल्ली से कंप्यूटर इंजीनियरिंग में स्नातक किया। २००७ में अपने मित्र बिन्नी बंसल के साथ फ्लिपकार्ट की स्थापना की।
अभी वर्तमान में फ्लिपकार्ट के सह संस्थापक कल्याण कृष्णमूर्ति और बिन्नी बंसल हैं।
बिन्नी बंसल
बिन्नी बंसल एक सॉफ्टवेयर इंजीनियर, इन्टरनेट उद्यमी और भारत के बड़े ई-कॉमर्स औद्योगिक संस्था फ्लिपकार्ट के सह-संस्थापक हैं। बिन्नी बंसल ने भारतीय प्रौद्योगिकी संस्थान दिल्ली से कंप्यूटर इंजीनियरिंग में स्नातक किया। वर्तमान में बिन्नी बैंगलोर में रहते हैं।
गोयल
गोयल एक भारतीय उपनाम है जो अग्रवाल व बरनवाल का एक गोत्र हैं।
पीयूष गोयल
पीयूष गोयल (1964) एक भारतीय जनता पार्टी के राजनेता और भारत के पूर्व रेलमंत्री और कोयला मंत्रालय, भारत सरकार के प्रमुख मंत्री हैं। वें भूतपूर्व केन्द्रीय मंत्री स्व. वेदप्रकाश गोयल के पुत्र हैं।
वेद प्रकाश गोयल
वेद प्रकाश गोयल (1926 – दिसंबर 17, 2008) भारतीय जनता पार्टी के एक राजनेता थे, जो अटल बिहारी वाजपेयी के सरकार में केंद्रीय मंत्री (2001 से 2003) थे। वे राज्यसभा के सदस्य भी रह चुके थे।
वह लंबे समय तक भारतीय जनता पार्टी के कोषाध्यक्ष रहे। वह भारत की संसद के ऊपरी सदन राज्य सभा के सदस्य थे। पीयूष वेदप्रकाश गोयल, भारत सरकार में वाणिज्य और उद्योग, उपभोक्ता मामले, खाद्य और सार्वजनिक वितरण, कपड़ा मंत्री, वेद प्रकाश गोयल के पुत्र हैं।  उनका जन्म 1926 में ब्रिटिश पंजाब के करनाल में हुआ था और उन्होंने बी.एससी. (इंजी।) उन्होंने दयानंद एंग्लो वैदिक कॉलेज, लाहौर और बनारस हिंदू विश्वविद्यालय में शिक्षा प्राप्त की। 17 दिसंबर 2008 को मुंबई के हिंदुजा अस्पताल में ब्रेन ट्यूमर की जटिलताओं से उनकी मृत्यु हो गई।
मधुकुल
मधुकुल अथवा मुदगल अग्रवाल समुदाय का एक गोत्र हैं। बाङ्गली लोगोके राय समुदाय (कुछ राय समुदाय जो के जमिनदार घरानेके है)के गोत्र भि होते है। इनका पेशा ब्यापार करना होता है, साथ हि साथ जमिनदारी।
मंगल गोत्र
मंगल एक भारतीय उपनाम और अग्रवाल समुदाय का एक गोत्र हैं।
अग्रवाल जैन
अग्रवाल जैन एक प्राचीन समुदाय हैं, जो जैन धर्म को मानता हैं। इनकी उत्पत्ति अग्रोहा, हरियाणा से हुआ था। यह समुदाय मुख्य जैन समुदायों में से एक हैं।
विबुध श्रीधर
विबुध श्रीधर (विक्रम संवत' ११८९-१२३०) उत्तर भारत में एक प्राचीन कवि थे। वें अग्रवाल जैन समुदाय से थे।
अब तक इनकी चार पुस्तकों का पता चला हैं,
राजा हरसुख राय
राजा हरसुख राय (प्रारंभिक १९वी शताब्दी) सन 1858 (सन 1801) ज्येष्ठ वादी 13 के मेले में मुग़ल बादशाह शाह आलम के खजांची थे। वे दिल्ली में कई जैन मंदिरों के निर्माण के लिए जाने जाते हैं।
साहु शांति प्रसाद जैन
साहु शांति प्रसाद (जन्म: मई 22, 1911; मृत्य: अक्टूबर 27, 1977) एक उद्यमी और समाज सेवी थे। वे भारतीय ज्ञानपीठ के संस्थापक हैं।
इंदु जैन
इंदु जैन (८ सितम्बर १९३६ - १३ मई, २०२१) भारत के बड़े मीडिया ग्रुप बेनेट कोलमैन ऐंड कंपनी की चेयरपर्सन और देश की दूसरी महिला अरबपति थीं। वे 11,400 करोड़ रुपए (1.9 बिलियन अमेरिकन डॉलर) की मालकिन है।
फोर्ब्स के मुताबिक, इंदु जैन की कुल संपत्ति 11,400 करोड़ रुपए है। भारत के अरबपतियों में उनका स्थान 29वां है। उनकी शादी स्वर्गीय अशोक कुमार जैन से हुई थी। उनके दो बेटे हैं- समीर और विनीत जैन। इंदु जैन एक अग्रवाल जैन हैं और साहु जैन परिवार ताल्लुक रखती हैं। बेनेट कोलमैन ऐंड कंपनी देश के सबसे बड़े मीडिया ग्रुपों में से एक है। इसकी स्थापना वर्ष 1838 में हुई थी।
बाद में यानी 1948 में रामकृष्ण डालमिया ने कंपनी बेनेट कोलमैन के हाथों बेच दी थी। इस ग्रुप के साथ कई ब्रांड नेम जुड़े हुए हैं। इंदु जैन धर्मार्थ के कार्यों से भी जुड़ी हुईं हैं और धार्मिक कॉलम भी लिखती हैं। महिलाओं के अधिकार को लेकर भी सक्रिय हैं।
भारतीय ज्ञानपीठ फाउंडेशन, जो साहित्य के क्षेत्र में बेहतरीन कार्य करने वाले को ज्ञानपीठ पुरस्कार से नवाजती है, उसकी चेयरपर्सन हैं। उन्होंने वर्ष 2000 में यूनाइटेड नेशन में मिलिनियम वर्ल्ड पीस समिट में भाषण भी दिया था।
बरनवाल
बरनवाल (वरनवाल, वर्नवाल, बर्णवाल के रूप में भी प्रतिष्ठित) एक हिन्दू समुदाय है जो राजस्थान, हरियाणा, दिल्ली, छत्तीसगढ़, गुजरात, बिहार, उत्तर प्रदेश और झारखंड सहित पूरे उत्तरी, मध्य और पश्चिमी भारत में पाया जाता है। बरनवाल जाति अग्रवाल जाति की तरह उच्च बनिया समुदाय का मना जाता है।
बरनवाल समुदाय के सदस्य अपने व्यावसायिक कौशल के लिए जाने जाते हैं और कई वर्षों से भारत में प्रभावशाली और समृद्ध रहे हैं। आधुनिक तकनीक और ई-कॉमर्स कंपनियों में भी बरनवाल व अग्रवाल जाती दबदबा कायम है। बरनवाल जाती के लोग व्यावसाय मे बहुत समय से अलग-अलग उपनाम पर सामिल है, बहुत बरनवालों ने अपने गोत्र को अपना नाम बना लिया है।
बरनवाल पौराणिक सूर्यवंश के राजपूत राजा अहिबरन से वंश होने का दावा करते हैं। वस्तुतः, बरनवाल का अर्थ है "अहिबरन के बच्चे" या "बरन के लोग", उत्तर प्रदेश का बरन जिला जो वर्तमान समय मे बुलंदशहर के नाम से जाना जाता है, जिसे महाराजा अहिबरन ने स्थापित किया था। बरनवाल समाज में बिधायक, राज नेता, प्रशासनिक पदाधिकारी,चिकित्सक ,अभियंता, समाजसेवी,पत्रकार, ब्यापारी है जैसे विधायक बिशवनाथ मोदी,बद्री नारायण लाल, मुना बरनवाल,सोमनाथ,बिरंची लाल,I.A.S डा0सुनील बरनवाल,अशोक बरनवाल,मृत्युजंय बरनवाल,बरून बरनवाल, एकयुप़ेशर काउंसिल संस्थापक डा0 श्रीप्रकाश बरनवाल, जातिरत्न डा0 त्रिवेणी प्रसाद बरनवाल, जातिरत्न भुवनेशवर बरनवाल, जाति संगठन सभापति बिंधाचंल बरनवाल,प्यारे लाल बरनवाल, कैलाश नारायण बरनवाल,पत्रकार तन्मय बरनवाल आदि .
राजा अहिबरन सूर्यवंशी राजपूत क्षत्रिय थे जिन्हें राजा अग्रसेन का वंशज भी माना जाता है।
एतिहासिक तौर पर कोई प्रमाण नही है कि बरनवालों के कितने और कोन-कोन से गोत्र है। बरनवाल समाज में ३६ गोत्र होते हैं। इस समुदाय मे मित्तल गोत्र भी है। कौशिक और कश्यप गोत्र राजपुत गोत्र होने का दावा करते है।
अहिबरन
महाराजा अहिबरन बुलन्दशहर के राजा थे जिसका प्राचीन नाम बरन था। वह एक सूर्यवंशी राजा थे। वर्तमान मे बरनवालों को महाराजा अहिबरन का वंशज कहा जाता है।
बुलन्दशहर का प्राचीन नाम बरनवाल था। इसका इतिहास लगभग 1200 वर्ष पुराना है। इसकी स्थापना अहिबरनवाल नाम के राजा ने की थी। बुलन्दशहर पर उन्होंने बरन टॉवर की नींव रखी थी। राजा अहिबरन ने एक सुरक्षित किले का भी निर्माण कराया था जिसे ऊपर कोट कहा जाता रहा है इस किले के चारों ओर सुरक्षा के लिए नहर का निर्माण भी था, जिसमें इस ऊपर कोट के पास ही बहती हुई काली नदी के जल से इसे भरा जाता था राजा अहिबरन ने इस सुरक्षित परकोटे में अपनी आराध्या कुलदेवी माँ काली के भव्य मंदिर की भी स्थापना की थी।
हाफ गर्लफ्रेंड
हाफ गर्लफ्रेंड () चेतन भगत द्वारा रचित अंग्रेज़ी उपन्यास है। 'हाफ गर्लफ्रैन्ड' भारत की उस नयी पीढी का उपन्यास हैं जो नये मूल्यों को अंगीकार कर वर्जनाओं को जीने में आनंद का अनुभव कर रही है। इसी पीढी में बिहार के डुमरांव के ठेठ गंवई वातावरण से आया हुआ माधव दिल्ली जैसे महानगर की देहरी पर आकर कान्वेन्ट एजुकेटेड लडकी रिया से टकरा जाता है। ...इस बार इस टकराहट का परिणाम वही परंपरागत सदियों पुराना नहीं होता जिसमें लडकी सबकुछ छोडकर हमेशा हमेशा के लिये लडके के साथ रहने चली जाती है। नयी पीढी की जीवन चर्या और उसकी सोच में आया बदलाव इसमें परिलक्षित होता है जब माधव के अश्लील अल्टीमेटम के बाद रिया उसके साथ इस शर्त के साथ संबंध बनाने देती है कि वह इस बात के लिये फिर कभी नहीं कहेगा। समय बीतता है और रिया अपने बचपन के मित्र रोहन की पत्नी बनकर लंदन चली जाती है और महानगर से हारा हुआ बिहारी माधव भी लौटकर अपने प्रदेश चला जाता है। दिल्ली से अधूरे सपनों की कसक लिये गांव लौट आया माधव अब महानगर की चमक के साथ बिहार को गड्डमगड्ड करते हुये फिर कुछ नये सपने देखने लगता है जिसके केन्द्र में इस बार उसकी मां के द्वारा चलाया जा रहा स्कूल होता है। इसकी दशा सुधारने के लिये माधव स्थानीय एम एल ए ओझा जी से मिलता है लेकिन इस बार भी उसे ठोकर ही मिलती है। इसी बीच पता चलता है कि बिल गेट्स का दौरा बिहार में होने वाला है तो माधव नये सिरे से सारी उर्जा समेटता है और साठ सत्तर के दशक की पुरानी फिल्मी कहानियों की तरह संयोग से बिल गेट्स के कार्यक्रम के दौरान रिया पुनः माधव के संपर्क में आ जाती है और उसी नाटकीयता के साथ घोषणा भी करती है कि वह फेफडों के कैंसर से पीडित है और बस तीन महीने की मेहमान है। पुनः गायिका बनने के लिये रिया का न्यूयार्क जाना और संगीत के कार्यक्रम करना तेजी से बदलते किसी फिल्म के दृष्य अधिक लगते हैं। इसी शीघ्रता से बदलते कथानक में माधव एक साल बाद न्यूयार्क जाकर देखता है कि रिया तो जीवित है और उसी टाइम्स स्क्वायर पर जाकर संगीत का कार्यक्रम कर रही है जहां हाल ही जाकर हमारे प्रधानमंत्री नरेन्द्र मोदी जी ने अमेरिका में बसे भारतीयों को संबोधित किया है।  समूची कहानी को पढकर सीधा सादा अर्थ निकाला जा सकता है कि यह उपन्यास चेतन भतन ने किसी फिल्मी प्लाट को मष्तिष्क में रखकर ही लिखा है।। इसके अक्टूबर २०१४ में प्रकाशित होने की सम्भावना है।
इस उपन्यास के कथानक को लेकर एक नवोदित लेखक जैनेन्द्र जिज्ञासु ने यह दावा किया है उनके उपन्यास पूरब का बेटा की कहानी को आधार बनाकर ही चेतन भगत ने इस उपन्यास का ताना बाना बुना है
झाबुआ नन बलात्कार मामला
झाबुआ नन बलात्कार मामला एक ऐसा मामला है जिसमें 24 आदिवासियों के एक समूह द्वारा 1998 में भारत के राज्य मध्य प्रदेश में झाबुआ जिले में चार ननों का कथित रूप से बलात्कार किया गया था।
झाबुआ की एक अदालत ने एक स्थानीय वकील द्वारा दायर नागरिक मानहानि के मुकदमा में हिंदू संगठनों पर आरोप लगाने के लिए तत्कालीन मध्य प्रदेश के मुख्यमंत्री दिग्विजय सिंह और 14 अन्य के खिलाफ वारंट जारी किया। भोपाल की एक अदालत ने वारंट उस समय रद्द कर दिया जब दिग्विजय उपस्थित हुए और 5000 रुपये का मुचलका भरा। भारतीय जनता पार्टी (भाजपा) नेता उमा भारती ने बाद में टिप्पणी की कि ईसाई नन के साथ बलात्कार करने वालों में से 12 खुद को आदिवासी ईसाई थे और यह एक विडंबना है कि इस घटना को सांप्रदायिक रंग देने का लिए कुछ लोग प्रयास कर रहे हैं।
इस मामले को अरुण शौरी ने अपनी पुस्तक हार्वेस्टिंग अवर सोल्स में वर्णित किया है और कहा है कि यह हिंदुओं को बदनाम करने के लिए एक झूठा आरोप है।
अरविंद आप्टे
अरविंद राव लक्ष्मणराव आप्टे (२४ अक्टूबर १९३४ – ५ अगस्त २०१४) भारत के क्रिकेट खिलाड़ी थे। उनके भाई माधव आप्टे भी एक क्रिकेट खिलाड़ी थे। ५ अगस्त २०१४ को प्रोस्टेट कैंसर से उनका निधन हो गया।
जनेश्वर मिश्र
पण्डित जनेश्वर मिश्र (5 अगस्त 1933 – 22 जनवरी 2010) समाजवादी पार्टी के एक राजनेता थे। समाजवादी विचारधारा के प्रति उनके दृढ निष्ठा के कारण वे 'छोटे लोहिया' के नाम से प्रसिद्ध थे। वे कई बार लोकसभा और राज्यसभा के सदस्य रहे। उन्होने मोरारजी देसाई, चौधरी चरण सिंह, विश्वनाथ प्रताप सिंह, चन्द्रशेखर, एच डी देवगौड़ा और इंद्रकुमार गुज़राल के मंत्रिमण्डलों में काम किया। सात बार केन्द्रीय मंत्री रहने के बाद भी उनके पास न अपनी गाड़ी थी और न ही बंगला। इनके नाम पर लखनऊ में एशिया का सबसे बड़ा सुन्दर पार्क सपा प्रमुख मुलायम सिंह यादव के प्रेरणा से उत्तर प्रदेश के पुर्व युवा मुख्यमंत्री अखिलेश यादव द्वारा निर्माण कराया गया ।
जनेश्वर मिश्र का जन्म ५ अगस्त 1933 को बलिया के शुभनथहीं के गांव में हुआ था। उनके पिता रंजीत मिश्र किसान थे। बलिया में प्राथमिक शिक्षा पूरी करने के बाद १९५३ में इलाहाबाद पहुंचे जो उनका कार्यक्षेत्र रहा। जनेश्वर को आजाद भारत के विकास की राह समाजवादी सपनों के साथ आगे बढ़ने में दिखी और समाजवादी आंदोलन में इतना पगे कि उन्हें लोग 'छोटे लोहिया' के तौर पर ही जानने लगे।
उन्होंने इलाहाबाद विश्वविद्यालय में स्नातक कला वर्ग में प्रवेश लेकर हिन्दू हास्टल में रहकर पढ़ाई शुरू की और जल्दी ही छात्र राजनीति से जुड़े। छात्रों के मुद्दे पर उन्होंने कई आंदोलन छेड़े जिसमें छात्रों ने उनका बढ-चढ़ कर साथ दिया। 1967 में उनका राजनैतिक सफर शुरू हुआ। वह जेल में थे तभी लोकसभा का चुनाव आ गया। छुन्नन गुरू व सालिगराम जायसवाल ने उन्हें फूलपुर से विजयलक्ष्मी पंडित के खिलाफ चुनाव लड़ाया। चुनाव सात दिन बाकी था तब उन्हें जेल से रिहा किया गया। चुनाव में जनेश्वर को हार का सामना करना पड़ा था। इसके बाद विजय लक्ष्मी पंडित राजदूत बनीं। फूलपुर सीट पर 1969 में उपचुनाव हुआ तो जनेश्वर मिश्र सोशलिस्ट पार्टी से मैदान में उतरे और जीते। लोकसभा में पहुंचे तो राजनारायण ने 'छोटे लोहिया' का नाम दिया। वैसे इलाहाबाद में उनको लोग पहले ही छोटे लोहिया के नाम से पुकारने लगे थे।
उन्होंने 1972 के चुनाव में यहीं से कमला बहुगुणा को और 1974 में इंदिरा गांधी के अधिवक्ता रहे सतीश चंद्र खरे को हराया। इसके बाद 1978 में जनता पार्टी के टिकट से इलाहाबाद संसदीय क्षेत्र से चुनाव मैदान में उतरे और विश्वनाथ प्रताप सिंह को पराजित किया। उसी समय वह पहली बार केन्द्रीय पेट्रोलियम, रसायन एवं उर्वरक मंत्री बने। इसके कुछ दिन बाद ही वह अस्वस्थ हो गये। स्वस्थ होने के बाद उन्हें विद्युत, परंपरागत ऊर्जा और खनन मंत्रालय दिया गया। चरण सिंह की सरकार में जहाजरानी व परिवहन मंत्री बने। 1984 में देवरिया के सलेमपुर संसदीय क्षेत्र से चंद्रशेखर से चुनाव हार गये। 1989 में जनता दल के टिकट पर इलाहाबाद से लडे़ और कमला बहुगुणा को हराया। इस बार संचार मंत्री बने। फिर चंद्रशेखर की सरकार में 1991 में रेलमंत्री और एचडी देवगौड़ा की सरकार में जल संसाधन तथा इंद्र कुमार गुजराल की सरकार में पेट्रोलियम मंत्री बनाये गये। 1992 से २०१० तक वह राज्यसभा के सदस्य रहे।
महानामव्रत ब्रह्मचारी
महानामव्रत ब्रह्मचारी (२५ दिसम्बर १९०४ - १८ अक्टूबर १९९९) वर्तमान बांग्लादेश में हिन्दू धर्म के महानाम सम्प्रदाय के एक साधु थे। वे दार्शनिक, लेखक एवं धर्म गुरु थे।
श्री महानामव्रत जी का जन्म ग्राम खालिसकोटा (जिला बारीसाल, वर्तमान बांग्लादेश) में 25 दिसम्बर 1904 को हुआ था। उनका बचपन का नाम बंकिम था। वे अपने धर्मप्रेमी माता-पिता की तीसरी सन्तान थे। बंकिम को उनसे बाल्यावस्था में ही रामायण, महाभारत और अन्य धर्मग्रन्थों का ज्ञान मिल गया था। लगातार अध्ययन से पिता कालीदास जी की आँखों की ज्योति चली गयी। ऐसे में बंकिम उन्हें धर्मग्रन्थ पढ़कर सुनाने लगेे।
वे एक प्रतिभावान छात्र थे। उन्होंने कक्षा आठ तक पढ़ाई की और फिर गांधी जी की अपील पर असहयोग आन्दोलन में कूद पड़े। इसके तीन साल बाद वे श्रीजगद्बन्धु प्रभू के अनुयायी बने। श्रीजगद्बन्धु प्रभू एक अंधेरी कोठरी में सात साल एकान्त साधना कर बाहर आये थे। तब हजारों लोग उनकी एक झलक देखने के लिए एकत्र हुए थे। बंकिम पैदल ही घर से 125 कि॰मी॰ दूर वहाँ गये। उनके दर्शन से वे अभिभूत हो उठे।
जगद्बन्धु प्रभू के देहान्त के बाद बंकिम ने संन्यासी बनने का निश्चय किया। उनके बीमार पिता ने यह सुनकर उसी समय देह त्याग दी। इसके बाद वे श्री जगद्बन्धु के अनुयायी और महानाम सम्प्रदाय के संस्थापक अध्यक्ष श्रीपाद महेन्द्र जी के चरणों में गयेे। महेन्द्र जी ने उन्हें घर जाकर हाईस्कूल की परीक्षा देने को कहा।
यद्यपि उन्होंने तीन साल से पढ़ाई छोड़ दी थी। फिर भी कठोर परिश्रम कर उन्होंने परीक्षा दी और छात्रवृत्ति प्राप्त की। वह तब केवल 17 साल के थे। इसके बाद वे विधिवत महानाम सम्प्रदाय के संन्यासी बन गये। उनका संन्यास का नाम श्रीमहानामव्रत ब्रह्मचारी हुआ।
आदित्य नारायण
आदित्य नारायण एक भारतीय फिल्म अभिनेता, संगीतकार व गायक हैं, जो बॉलीवुड गायक उदित नारायण और दीपा नारायण के पुत्र हैं। इन्होंने पहले रंगीला नामक फिल्म में गाना गया था। उसके बाद 1995 में अपने पिता के साथ "अकेले हम और अकेले तूम" में काम किया।
इन्होंने अपने गायिका का सफर 1995 में "रंगीला" नामक फिल्म से शुरू किया। इसके बाद "अकेले हम और अकेले तुम" में अपने पिता के साथ काम किया। इस फिल्म में संगीत निर्देशक अनु मलिक थे। इनका अभिनय का सफर भी 1995 में शुरू हुआ। तब यह बाल कलाकार थे और निर्माता व निर्देशक सुभाष घई इन्हें फिल्मफेयर पुरस्कार समारोह के दौरान देखा था। इसके बाद सुभाष ने इन्हें अपने आगामी फिल्म "परदेश" के लिए चुन लिया। इसके बाद "जब प्यार किसी से होता है" फिल्म में भी इन्होंने काम किया। इस फिल्म के लिए 1999 में इनका नामांकन ज़ी सिने पुरस्कार में सर्वश्रेष्ठ सहायक अभिनेता के लिए हुआ था।
बाल कलाकार के रूप में इन्होंने 100 से अधिक गाने गाये हैं। इनका सबसे अधिक प्रसिद्ध गाना "छोटा बच्चा जान के" है, जो 1996 के मासूम फिल्म का है। इन्हें सबसे पहला फिल्म पुरस्कार 1997 में स्क्रीन पुरस्कार के तरह से सर्वश्रेष्ठ बाल गायक का पुरस्कार मिला था। इसी गाने के लिए इन्हें स्क्रीन पुरस्कार की ओर से एक और पुरस्कार मिला था।
डबलरोटियों की सूची
यहाँ तरह-तरह के ब्रेड (डबलरोटी) की सूची दी गयी है।
लखनदेई नदी
लखनदेई नदी (Lakhandei River) दक्षिणी नेपाल और भारत के बिहार राज्य में बहने वाली एक नदी है। यह बागमती नदी की एक उपनदी है।
नेपाल में इस नदी की मुख्य धारा सर्लाही ज़िले में हिमालय की शिवालिक पर्वतमाला में आरम्भ होती है। फिर यह भारत में बिहार के सीतामढ़ी ज़िले में प्रवेश करती है, और सीतामढ़ी शहर से होते हुये मुज़फ्फरपुर ज़िले के कटरा में बागमती नदी में विलय हो जाती है। लखनदेई नदी बाढ़ की विभीषिका के लिए जानी जाती है। वर्तमान में इस नदी का जो भाग सीतामढ़ी नगर से होकर प्रवाहित होता है, वह नदी का पुराना एवं मृत धार हो गया है। भारत-नेपाल सीमा के 8 किलोमीटर उतर नेपाल भू-भाग से ही नदी तल सिल्टेड है, जिसके कारण नदी अपनी पूर्व की दिशा बदलते हुए अधवारा समूह की जमुरा नदी में मिल गई है।
कार्बोक्सिलिक अम्ल
जिन कार्बनिक यौगिकों में कार्बोक्सिल समूह (C(O)OH) उपस्थित होता है उन्हें कार्बोक्सिलिक अम्ल (carboxylic acid) कहते हैं। कार्बोक्सिलिक अम्लों का सामान्य सूत्र R-C(O)OH है जहाँ R अणु के शेष को भाग निरूपित करता है। अमीनो अम्ल तथा एसिटिक अम्ल आदि कार्बोक्सिलिक अम्ल हैं।
कार्बोक्सिलिक अम्लो का नामकरण -
कार्बोक्सिलिक अम्लो के नाम तीन प्रकार की प्रणालियों मे दिए जाते है-
ज़ंस्कार
ज़ंस्कार (लद्दाख़ी व तिब्बती: ཟངས་དཀར་) भारत के लद्दाख राज्य के पूर्वी भाग में कर्गिल ज़िले में स्थित एक भौगोलिक व सांस्कृतिक क्षेत्र है। प्रशासनिक दृष्टि से यह एक तहसील का दर्जा रखता है और पदुम इसकी राजधानी है। यह क्षेत्र ज़ंस्कार नदी की दो शाखाओं के साथ-साथ बसा हुआ है।
ज़ंस्कार क्षेत्र समीप के क्षेत्र से ज़ंस्कार पर्वतमाला द्वारा विभाजित है। यह पर्वतमाला ६००० मीटर (१९,७०० फ़ुट) की औसत ऊँचाई रखती है और इसका पूर्वी भाग एक पठार के लक्षणों वाला इलाका है जो कि रुपशु कहलाता है। ज़ंस्कार पर्वतमाला हिमाचल प्रदेश में भी जारी रहती है जहाँ यह किन्नौर क्षेत्र को स्पीति घाटी से अलग करती है।
ज़ंस्कार और इसके साथ सटा हुआ लद्दाख़ का कुछ भाग कभी गुगे राज्य का भाग हुआ करता था जो कि पश्चिमी तिब्बत पर भी विस्तृत था। ज़ंस्कार का नाम लद्दाख़ी लहजे में "ज़ंग्स्कार" उच्चरित करा जाता है, हालांकि स्थानीय ज़ंस्कारी उच्चारण में यह "ज़न्हार" बोला जाता है। तिब्बती भाषा में ताम्बे को "ज़ंग्स" कहा जाता है और ज़ंस्कार क्षेत्र में भी ताम्बा मिलता है। कुछ स्रोत यह अनुमान लगाते हैं कि नाम का उत्पत्ति इसी से हुई और "ज़ंस्कार" का मूल अर्थ "श्वेत ताम्बा" या "ताम्बे का तारा" हुआ करता था।
अप्रैल २००६ में स्थानीय स्वास्थ्य-सम्बन्धी जनगणना में ज़ंस्कार की आबादी १३,८४९ थी, जिसमें से लगभग ९५% तिब्बती बौद्ध धर्म के अनुयायी थे। ५% का एक छोटा अल्पसंख्यक समुदाय सुन्नी मुस्लिम था। जातीय रूप से ज़ंस्कारी लोग चांगपा, दार्द और मोन लोगों का मिश्रण हैं। राजधानी पदुम की जनसंख्या लगभग ५०० है और यह ही ज़ंस्कार का सबसे बड़ा शहर है।
की गोम्पा
की गोम्पा (की मठ, की मोनेस्ट्री अंग्रेजी:KYE) हिमाचल प्रदेश की लाहौल स्पीति जिले में काजा से 12 किलोमीटर की दूरी पर है। इस मठ की स्‍थापना 13वीं शताब्‍दी में हुई थी। यह स्‍पीती क्षेत्र का सबसे बड़ा मठ है। यह मठ दूर से लेह में स्थित थिकसे मठ जैसा लगता है। यह मठ समुद्र तल से 13504 फीट की ऊंचाई पर एक शंक्‍वाकार चट्टान पर निर्मित है। स्‍थानीय लोगों का मानना है कि इसे रिंगछेन संगपो ने बनवाया था। यह मठ महायान बौद्ध के जेलूपा संप्रदाय से संबंधित है। इस मठ पर 19वीं शताब्‍दी में सिखों तथा डोगरा राजाओं ने आक्रमण भी किया था। इसके अलावा यह 1975 ई. में आए भूकम्‍प में भी सुरक्षित रहा। इस मठ में कुछ प्राचीन हस्‍तलिपियों तथा थंगकस का संग्रह है। इसके अलावा यहां कुछ हथियार भी रखे हुए हैं। यहां प्रत्‍येक वर्ष जून-जुलाई महीने में 'चाम उत्‍सव' मनाया जाता है।
सन् २००० के कालचक्र अभिषेक का आयोजन इस मठ में किया गया था जिसमें स्वयं दलाई लामा द्वारा पूजा अर्चना की गई।
स्मिता तलवलकर
स्मिता तलवलकर मराठी फ़िल्म अभिनेत्री, निर्माता और निर्देशक थीं। उन्होंने "तू सौभाग्यवती हो" (1986) से अपने फ़िल्म जीवन की शुरुआत की थी और अभिनेत्री के रूप में उन्होंने "चौकट राजा" (१९९१), "चैकमेट" (२००८), "एक होती वडी" (२०११), "जन्मा" (२०११) और "प्रेम म्हांजे प्रेम अस्ता" (२०१३) फ़िल्मों में काम किया। फ़िल्मों में पदार्पण करने से पहले उन्होंने समाचार वाचक का कार्य किया। ६ अगस्त २०१४ को उनका अंडाशयी कैंसर से निधन हो गया।
लिम्का बुक ऑफ़ रिकार्ड्स
लिम्का बुक ऑफ़ रिकार्ड्स (अंग्रेजी: Limca Book of Records; हिन्दी अनुवाद: लिम्का कीर्तिमानों की पुस्तक), कीर्तिमान भारतीयों और भारत सम्बंधित अद्भुत चीजो को रिकार्ड्स दर्ज करने वाली भारतीय मूल की रिकॉर्ड पुस्तक हैं।
गिनीज़ वर्ल्ड रिकॉर्ड्स
अनुपम मिश्र
अनुपम मिश्र (१९४८–१९ दिसम्बर 2016) जाने माने लेखक, संपादक, छायाकार और गांधीवादी पर्यावरणविद् थे। पर्यावरण-संरक्षण के प्रति जनचेतना जगाने और सरकारों का ध्यानाकर्षित करने की दिशा में वह तब से काम कर रहे थे, जब देश में पर्यावरण रक्षा का कोई विभाग नहीं खुला था। आरम्भ में बिना सरकारी मदद के अनुपम मिश्र ने देश और दुनिया के पर्यावरण की जिस तल्लीनता और बारीकी से खोज-खबर ली है, वह कई सरकारों, विभागों और परियोजनाओं के लिए भी संभवतः संभव नहीं हो पाया है। उनकी कोशिश से सूखाग्रस्त अलवर में जल संरक्षण का काम शुरू हुआ जिसे दुनिया ने देखा और सराहा। सूख चुकी अरवरी नदी के पुनर्जीवन में उनकी कोशिश काबिले तारीफ रही है। इसी तरह उत्तराखण्ड और राजस्थान के लापोड़िया में परंपरागत जल स्रोतों के पुनर्जीवन की दिशा में उन्होंने महत्वपूर्ण काम किया है।
इनका जन्म महाराष्ट्र के वर्धा में श्रीमती सरला मिश्र और प्रसिद्ध हिन्दी कवि भवानी प्रसाद मिश्र के यहाँ सन् १९४८ में हुआ।
यह दिल्ली विश्वविद्यालय से १९६८ में संस्कृत में स्नातकोत्तर उपाधि प्राप्त हैं।
गांधी शांति प्रतिष्ठान दिल्ली में उन्होंने पर्यावरण कक्ष की स्थापना की। वह इस प्रतिष्ठान की पत्रिका गाँधी मार्ग के संस्थापक और संपादक भी थे। उन्होंने बाढ़ के पानी के प्रबंधन और तालाबों द्वारा उसके संरक्षण की युक्ति के विकास का महत्त्वपूर्ण काम किया था। वे २००१ में दिल्ली में स्थापित सेंटर फार एनवायरमेंट एंड फूड सिक्योरिटी के संस्थापक सदस्यों में से एक थे। चंडी प्रसाद भट्ट के साथ काम करते हुए उन्होंने उत्तराखंड के चिपको आंदोलन में जंगलों को बचाने के लिये सहयोग किया था। वह जल-संरक्षक राजेन्द्र सिंह की संस्था तरुण भारत संघ के लंबे समय तक अध्यक्ष रहे। २००९ में उन्होंने टेड (टेक्नोलॉजी एंटरटेनमेंट एंड डिजाइन) द्वारा आयोजित एक सम्मेलन को संबोधित किया था।
आज भी खरे हैं तालाब के लिए २०११ में उन्हें देश के प्रतिष्ठित जमनालाल बजाज पुरस्कार से सम्मानित किया गया। अनुपम मिश्र ने इस किताब को शुरू से ही कॉपीराइट से मुक्त रखा है।
१९९६ में उन्हें देश के सर्वोच्च पर्यावरण पुरस्कार इंदिरा गांधी पर्यावरण पुरस्कार से भी सम्मानित किया जा चुका है।
२००७-२००८ में उन्हें मध्य प्रदेश सरकार के चंद्रशेखर आज़ाद राष्ट्रीय पुरस्कार से सम्मानित किया गया। इन्हें एक लाख रुपये के कृष्ण बलदेव वैद पुरस्कार से भी सम्मानित किया जा चुका है।
भद्रबाहु
भद्रबाहु सुप्रसिद्ध जैन आचार्य थे जो दिगंबर और श्वेतांबर दोनों संप्रदायों द्वारा अंतिम श्रुतकेवली माने जाते हैं। भद्रबाहु चंद्रगुप्त मौर्य के गुरु थे। भगवान महावीर के निर्वाण के लगभग १५० वर्ष पश्चात् (ईसवी सन् के पूर्व लगभग ३६७) उनका जन्म हुआ था। इस युग में ५ श्रुतकेवली हुए, जिनके नाम है: गोवर्धन महामुनि, विष्णु, नंदिमित्र, अपराजित, भद्रबाहु।
उस समय जब मगध में भयंकर दुष्काल पड़ा तो अनेक जैन भिक्षु भद्रबाहु के नेतृत्व में समुद्रतट की ओर प्रस्थान कर गए, शेष स्थूलभद्र के नेतृत्व में मगध में ही रहे। (दिगंबर मान्यता के अनुसार चंद्रगुप्त जब उज्जैनी में राज्य करते थे तो भद्रबाहु ने द्वादशवर्षीय अकाल पड़ने की भविष्यवाणी की इस पर भ्रदबाहु के शिष्य संघ विशाखाचार्य संघ को लेकर पुन्नार चले गए, जबकि रामिल्ल, स्थूलभद्र और भद्राचार्य ने सिंधुदेश के लिए प्रस्थान किया)। दुष्काल समाप्त हो जाने पर जैन आगमों को व्यवस्थित करने के लिए जैन श्रमणों का एक सम्मेलन पाटलिपुत्र में बुलाया गया। जैन आगमों के ११ अंगों का तो संकलन कर लिया गया लेकिन १२वाँ अंग दृष्टवाद चौदह पूर्वो के ज्ञाता भद्रबाहु के सिवाय और किसी को स्मरण नहीं था। लेकिन भद्रबाहु उस समय नेपाल में थे। ऐसी परिस्थित में पूर्वो का ज्ञान संपादन करने के लिए जैन संघ की ओर से स्थूलभद्र आदि साधुओं को नेपाल भेजा गया और भद्रबाहु ने स्थूलभद्र को पूर्वो की शिक्षा दी।
भद्रबाहु का सबसे प्राचीन उल्लेख देवर्धिगणि क्षमाश्रमण द्वारा ४५३ ई. में रचित 'कल्पसूत्र' की 'स्थविरावलि' में मिलता है, जहाँ इन्हें यशोभद्र का शिष्य बताया है। भद्रबाहु बृहत्कल्प, व्यवहार और दशाश्रुतस्कंध नाम के तीन छेदसूत्रों के कर्ता माने जाते हैं।
भद्रबाहु ने आचारांग, सूतकृतांग, सूर्यप्रज्ञप्ति, व्यवहार, कल्प (बृहत्कल्प) दशाश्रुतस्कंध, उत्तराध्ययन, आवश्यक, दशवैकाश्रिक और ऋषिभाषित नामक दस आगम ग्रंथों पर प्राकृत गाथाओं में निर्युक्तियों की भी रचना की है, लेकिन ये भद्रबाहु दूसरे हैं। इनका समय विक्रम की दूसरी शताब्दी बताया जाता है। भद्रबाहु ने उपसर्गहर स्त्रोत्र की भी रचना की है। मेरुतुंग के प्रबंधचिंतामणि में वराहमिहिर नाम के प्रबंध में वराहमिहिर को भद्रबाहु का ज्येष्ठ भ्राता कहा है। वरामिहिर ज्योतिष शास्त्र के बड़े विद्वान् थे, इन्होंने वाराहीसंहिता नाम के ज्योतिषशास्त्र की रचना की है। राजशेखर के प्रबन्धकोष में भी भद्राबाहु और वराहमिहिर का उल्लेख मिलता है।